cyanic-selkie/wikianc huggingface dataset:
Renault RS10
Saavutukset
Ranskan GP:sta Renault saavutti historian ensimmäisen voittonsa, kun Jabouille ajoi paalupaikalta voittoon. Arnoux täydensi tallin menestystä sijoittumalla kolmanneksi lähdettyään kilpailuun toisesta lähtöruudusta Jabouillen rinnalta. Arnoux myös ajoi kilpailun nopeimman kierrosajan. Britannian GP:ssa Arnoux ylsi toistamiseen peräkkäin palkintokorokkeelle sijoittumalla kilpailussa nyt toiseksi. Jabouille lähti Saksan GP:hin paalupaikalta, mutta joutui keskeyttämään jo kilpailun alkuvaiheessa. Itävallan GP:ssa Arnoux saavutti paalupaikan ja ajoi kilpailun nopeimman kierroksen, mutta lopputuloksissa hän oli kuudes. Jabouille saavutti paalupaikan Italian GP:sta, mutta kilpailussa hän joutui keskeyttämään. Kauden päätöskilpailussa, Yhdysvaltain GP:ssa, Arnoux ajoi palkintokorokkeelle toiseksi.
Don Carlos (1848–1909)
Don Carlos oli ensimmäisen karlistien kruununtavoittelijan Don Carloksen (”Kaarle V”) pojanpoika. Hänestä itsestään tuli kruununtavoittelija vuonna 1868, kun hänen isänsä Don Juan luopui asemastaan hänen hyväkseen Espanjassa tapahtuneen vallankumouksen seurauksena. Don Carlos käytti tästä alkaen arvonimeä Madridin herttua. Hän pyrki hyötymään kuningatar Isabella II:n syrjäyttämisen jälkeen Espanjaan syntyneestä interregnumista ja kehotti vuonna 1872 kannattajiaan nostamaan hänet valtaan. Seurauksena oli neljä vuotta kestänyt verinen sisällissota. Don Carlos saapui 2. toukokuuta 1872 Espanjan Baskimaahan, jossa hän nautti kannatusta alueellisen itsehallinnon suojelijana, mutta joutui jo kaksi päivää myöhemmin pakenemaan takaisin Ranskaan kärsittyään tappion ensimmäisessä taistelussa. Hän palasi, kun Espanja oli vuonna 1873 julistettu tasavallaksi, ja perusti päämajansa Estellan kaupunkiin. Jonkin aikaa hän piti hallussaan suurta osaa Espanjasta, Baskimaan ohella Navarraa, Kataloniaa, Aragoniaa ja Valenciaa. Alfonso XII:n nousu valtaistuimelle vuonna 1874 kuitenkin heikensi Don Carloksen kannatusta, minkä lisäksi hän osoittautui itse epäpäteväksi sotilaallisena johtajana.
Suomen Kuvataidejärjestöjen Liitto
Suomen Kuvataidejärjestöjen Liitto jakaa tietoa ja tarjoaa jäsenyhteisöilleen koulutusta, työkaluja ja neuvontapalveluita. Liitto ylläpitää toimitilojensa yhteydessä Helsingissä ikkunagalleria Galleria SEINÄ:ä ja tuottaa joka kolmas vuosi kuvataidefestivaalia. Liiton residenssitoiminta Karjalohjalla mahdollistaa jäsenyhteisöjen taiteilijoille kohtuuhintaisen loma- ja työskentelyresidenssin.
Liitto on jakanut vuodesta 1993 alkaen liiton nimeä kantavaa tunnustuspalkintoa, joka myönnetään yhteisölle tai henkilölle tunnustuksena kuvataiteen hyväksi tehdystä valtakunnallisesti merkittävästä työstä. Vuosina 1993-2017 tunnustuspalkintona myönnettiin kuvanveistäjä Raimo Heimon suunnittelemaa Taisto Ahtola -mitalia (1973). Vuonna 2019 liiton merkittävimmäksi tunnustuspalkinnoksi nousi Raimo Heinon suunnittelema professori, kuvanveistäjä Eero Hiirosen nimikkomitali (1981). Saajina ovat olleet muun muassa kuvanveistäjä Helena Hietanen, Kuvasto, taidemaalari Marjukka Paunila, Mäntän kuvataideviikot ja Savonlinnan taidelukio.
Antti Tuiskun diskografia
Antti Tuisku nousi julkisuuteen Idols-laulukilpailun ensimmäisellä tuotantokaudella, jossa hän sijoittui kolmanneksi. Ohjelman jälkeen hän solmi levytyssopimuksen BMG Finlandin kanssa. Antti Tuiskun debyyttialbumi Ensimmäinen julkaistiin toukokuussa 2004, ja se nousi Suomen virallisen albumilistan ensimmäiselle sijalle. Myöhemmin levystä julkaistiin Deluxe-painos, joka sisälsi yhden uuden kappaleen ja konserttitaltioinnin DVD:llä. Ensimmäinen myi päivässä kultaa, ja se on sittemmin myynyt yli 71 000 kappaletta eli tuplaplatinaa. Albumi oli vuoden kolmanneksi myydyin levy Suomessa. Levyn neljästä singlestä ”En halua tietää” nousi singlelistan kärkeen. Kappaletta on myyty yli 8 000 kappaletta eli kultaa. Antti Tuiskun toinen studioalbumi Antti Tuisku julkaistiin 11. toukokuuta 2005, ja se nousi albumilistan kärkeen. Levy ylitti kultarajan jo julkaisupäivänään, ja sitä on sittemmin myyty yli 37 000 kappaletta eli platinaa. Levyltä julkaistiin singlet ”Tyhjä huone” ja ”Läpi jään / Yksityinen”, joista ensimmäinen nousi listojen kärkeen. Antti Tuisku julkaisi 14. marraskuuta 2005 albumin Minun jouluni, joka kapusi albumilistan kolmanneksi. Se ylitti kultarajan ja on myynyt yli 25 000 kappaletta. Levyltä julkaistiin yksi single.
Tampereen yliopiston kirjasto
thumb|Kirjaston toinen toimipiste sijaitsi Kaupin kampuksella. thumb|Pääkirjasto toimi aikoinaan [[Attila (rakennus)|Attilan kiinteistössä, joka on entinen kenkätehdas.]] Tampereen yliopiston kirjasto oli Tampereella sijainnut tieteellinen kirjasto, joka toimi osana Tampereen yliopistoa. Sen pääkirjasto sijaitsi yliopiston keskustakampuksella Linna-rakennuksessa. Kaupin kampuksella toimi Arvo-kirjasto, joka palveli Kaupin alueen yksikköjä sekä Tampereen yliopistollista sairaalaa.
Historia
Kirjaston toiminta päättyi vuoden 2018 lopussa. Tampereen yliopisto ja Tampereen teknillinen yliopisto yhdistyivät uudeksi säätiöyliopistoksi 1. tammikuuta 2019.
Tampere University Press
Tampereen yliopiston kirjastossa toimi Tampere University Press (TUP), joka profiloitui vuoden 2016 alusta vertaisarvioiduksi Open Access -julkaisukanavaksi ja luopui perinteisen painetun kirjan kustantamisesta. TUP tarjosi kustannus- ja julkaisupalveluita. Pääasiallinen asiakaskunta koostui tutkijoista, opettajista ja opiskelijoista, jotka olivat kiinnostuneita julkaisemaan esimerkiksi tutkimuksensa tai väitöskirjansa.
Koripallon miesten SM-sarjakausi 1984–1985
Kaudella 1984–1985 otettiin käyttöön kolmen pisteen heiton raja. Sarjan historian ensimmäisen onnistuneen kolmen pisteen heiton heitti Kari-Pekka Klinga Töölön kisahallissa ToPo–Scotch Team-ottelussa 14. lokakuuta 1984.
Michael Sweet
Soolouran jatko, Boston ja muut tuotannot (2006–)
2015 hän perusti entisen Dokken in kitaristin George Lynch in kanssa Sweet & Lynch -kokoonpanon ja julkaisi Only to Rise -albumin. Yhtyeessä on myös entisiä jäseniä White Lion ista, Megadeth istä, Whitesnak esta ja Foreigner ista ollen näin eräänlainen superyhtye.
Stryper palasi Fallen-albumilla 2015. Sweet istui jälleen tuottajan paikalla.
Snižne
Kaupungin väkiluku yli kaksinkertaistui vuosien 1959 ja 1970 välillä. Sittemmin, Neuvostoliiton loppuvuosien jälkeen Snižnen väkiluku on pudonnut noin 30 prosenttia. Vuonna 1989 asukkaita oli 68 857 ja vuonna 2001 vielä 58 496 henkeä. Ukrainan tilastokeskuksen arvion mukaan Snižnen kaupungissa oli vuoden 2013 alussa enää 48 485 ja koko kaupunkipiirissä 70 596 asukasta. Kaupunkipiiriin kuului Snižnen kaupungin ohella kymmenen kaupunkityyppistä taajamaa (suurimpana Sjeverne, 10 034 as.) ja maaseutuasutusta.
John Barnes (jalkapalloilija)
Ura valmentajana
Pian Jamaikalta lähtönsä jälkeen Barnes siirtyi Englannin ykkösliigassa pelaavan Tranmere Roversin päävalmentajaksi. Barnes sai potkut lokakuussa 2009 Tranmeren voitettua vain kaksi kauden 11 ensimmäisestä ottelusta.
Gunki hatameku motoni
Juoni
Elokuvan päähenkilönä on "Sakie", jota näyttelee ohjaaja Fukasakun puoliso Sachiko Hidari. Sakie kamppailee sitkeästi saadakseen sodan viimepäivinä kuolleen miehensä siunatuksi Yasukuni-pyhättöön ja sotalesken eläkkeensä puolesta mutta virkakoneisto kieltäytyy näitä myöntämästä koska sen lähteiden mukaan Sakien mies olisi tuomittu sotaoikeudessa kuolemaan. Sakie ei suostu moista kadonneesta miehestään uskomaan ja saa viimein säälistä asiaa käsittelevältä virkamieheltä neljän miehensä yksikössä palvelleen nimet, joita viranomaiset eivät ole onnistuneet tavoittamaan ja haastattelemaan Sakien miehen kuoleman ja tuomion yksityiskohdista. Sakien ainoa toivo puhdistaa miehensä maine on löytää kyseiset miehet ja saada heidät todistamaan miehensä kunnian puolesta.
Roolit
Tetsuro Tamba ...Katsuo Tomikashi Sachiko Hidari ...Sakie Yumiko Fujita ...Tomoko Noboru Mitani ...Terada Paul Maki ...Paul Kanemon Nakamura ...Tesinjara Shinjiro Ehara ...Ochi Sanae Nakahara ... rva Ochi Isao Natsuyagi ...opettaja Koichi Yamamoto ...näyttelijä
Guy Mountfort
Toisessa maailmansodassa Mountfort palveli Honourable Artillery Companyssa, jossa hän esimerkillisten johtajaominaisuuksiensa avulla yleni kolmessa vuodessa everstiluutnantiksi. 1947 Mountfort meni töihin lontoolaiseen mainostoimistoon Mather & Crowther, missä hänestä tuli yhtiön johtaja, ja myöhemmin, yhtiön laajennuttua ja muutettua nimensä Ogilvy & Matheriksi, sen Lontoon toimiston toimitusjohtaja. Hän jäi eläkkeelle 1966.
Lars Henrik Törnroth
Törnrothin vanhemmat olivat kirkkoherra Henrik Törnroth ja Sofia Albertina Demoën ja puoliso vuodesta 1823 Agatha Taxell (k. 1870). Törnroth valmistui filosofian maisteriksi (tohtoriksi) 1819, lääketieteen lisensiaatiksi 1822 ja lääketieteen ja kirurgian tohtoriksi 1832. Toimittuaan lääkärinä Loviisassa, Viipurissa ja Turussa sekä Saarijärven ja Tampereen alueilla hän tuli 1834 Helsingin yliopistoon kirurgisen synnytysopin apulaiseksi. Tämän alan professoriksi hänet nimitettiin 1838. Vuonna 1855 Törnrothista tuli lääkintötoimen ylihallituksen vt. ylitirehtööri ja kun hän erosi professorin toimestaan, vakituinen ylitirehtööri eli pääjohtaja 1857–1863. Arkkiatrin arvo Törnrothille myönnettiin 1844.
Anglikaaninen kirkko
Suomen Anglikaaninen kirkko on rekisteröity uskonnollinen yhteisö, joka kuuluu Anglikaanisen kirkon Euroopan hiippakuntaan.
Oppi
Anglikaanisuuden yhdistää protestanttisuuteen esimerkiksi se, että se pitää Raamattua uskon ja opin ylimpänä ohjeena. Apokryfikirjat ovat 39 uskonartiklan mukaan hyödyllisiä lukea, mutta ne eivät sovellu opin perustaksi. Tässä kohtaa anglikaanisuus siis yhtyy luterilaiseen näkemykseen asiasta. Anglikaanisuus katsoo myös ihmisen vanhurskautuvan yksin uskosta ja yksin armosta, Kristuksen sovitustyön perusteella (sola fide). Kalvinismin kanssa anglikaanisuuden ajatellaan yleensä jakavan ehtoolliskäsityksen, jonka mukaan Jeesuksen ruumis ja veri nautitaan ehtoollisella vain hengellisesti, uskon kautta, ei suulla. Vuonna 1981 julkaistussa niin sanotun ARCIC-prosessin asiakirjassa ”Eucharistic Doctrine” (Anglican - Roman Catholic International Commission - ”Eucharistic Doctrine”) anglikaanisuuden opetukseksi vahvistettiin kuitenkin Kristuksen tosi läsnäolo ehtoollisessa. Tämä näkyy myös Porvoon sopimuksen tekstissä. Katolilaisuuden kanssa anglikaanisuus jakaa esimerkiksi näkemyksen piispanvirasta kirkon yhtenäisyyden ja oikeaoppisuuden takaajana. Anglikaanisuus korostaa katolilaisuuden lailla apostolisen seuraannon merkitystä. Pätevän piispanviran edellytyksenä on, että piispan on vihkinyt pätevästi vihitty piispa. Täten piispuuden alku voitaisiin väitetysti jäljittää aina Kristuksen apostoleihin, jotka saivat virkansa Jeesukselta itseltään.
Robert Rosén
Seuraura
Rosén on Alvesta SK:n kasvatti. Hän pelasi joukkueessa ensimmäiset miesten pelinsä 16-vuotiaana Ruotsin II-divisioonassa kaudella 2003–2004. Kaudeksi 2005–2006 Rosén siirtyi sieltä kaksi sarjatasoa ylemmäs HockeyAllsvenskanin Växjö Lakers HC:hen, jossa tulokaskausi toi 34 runkosarjaottelussa tehot 1+3=4. Hän pelasi kauden aikana myös kahdeksan ottelua I-divisioonajoukkue Osby IK:ssa.
Irwin Silber
Silber julkaisi useita kirjoja. Osa niistä käsittelee täysin musiikin ulkopuolisia aiheita; esimerkkinä Lester Rodneyn uraa koskeva Press Box Red: The Story of Lester Rodney, the Communist Who Helped Break the Color Line in American Sports (2006).
Kielellinen käänne
Kielelliseen käänteeseen yhdistetään hyvin erilaisia liikkeitä. Termi tuli tunnetuksi ennen kaikkea analyyttisessä perinteessä vaikuttaneen Richard Rortyn vuonna 1967 toimittaman teoksen The Linguistic Turn: Essays in Philosophical Method myötä.
Bo Hansson
Soolouralla
Hansson suunnitteli kotimaankiertuetta uuden levyn tiimoilta, mutta ei lopultakaan ollut tarpeeksi kiinnostunut konsertoimisesta, joten kiertue peruttiin ja Hansson palasi studioon. Hänen kolmas sooloalbuminsa Mellanväsen ilmestyi Silencen julkaisemana lokakuussa 1975 ja Charisman kansainvälisenä painoksena helmikuussa 1976, nimellä Attic Thoughts. Tuotannon ja sovitusten kannalta Mellanväsen on Hanssonin kokeellisin albumi ja se jäi hänen viimeiseksi levytyksekseen Silence Recordsille.
Woking
Formula 1 -talli McLarenin päämaja McLaren Technology Centre sijaitsee kaupungin lähellä, kuten myös Formula 1 -kuljettaja Kimi Räikkösen ja hänen managerinsa Steve Robertsonin perustama Formula 3 -talli Räikkönen Robertson Racing.
Ryan Smyth
Perhe
Smyth on naimisissa. Hänellä on vaimonsa Staceyn kanssa neljä lasta, tyttäret Isabella (s. 2003 ), Elizabeth (s. 2005 ) ja Gabrielle sekä poika Alexander (s. 2008 ). Ryanin isoveli Kevin Smyth on entinen NHL-jääkiekkoilija.
George Robert Gray
George Robert Gray (8. kesäkuuta 1808 Chelsea – 6. toukokuuta 1872 Lontoo) oli englantilainen eläintieteilijä ja kustantaja.
Nakajima Ki-27
Tausta
Vuonna 1934 armeija julkaisi armeijan tyypin 92 hävittäjän (Kawasaki KDA-5) korvaamiseksi vaatimukset, joiden perusteella esiteltiin Kawasaki Ki-10 ja Nakajima Ki-11. Kawasakin uusi hävittäjä oli vain paranneltu versio aiemmasta kaksitasoisesta hävittäjästä, mutta Nakajiman hävittäjä oli yksipaikkainen ja alatasoinen, jonka lähtökohtana oli Boeing P-26. Nakajiman moottorina oli 640 hevosvoiman Nakajima Ha-8 ja Kawasakin moottorina oli 800 hevosvoiman Kawasaki Ha-9-II, mutta Nakajiman hävittäjä oli merkittävästi nopeampi. Armeijan lentäjät kuitenkin valitsivat perinteisemmän Kawasakin, jonka nousunopeus oli suurempi ja liikehtimiskyky parempi. Kawasakin kone siirrettiin tuotantoon nimellä armeijan tyypin 95 hävittäjä, mistä tuli armeijan viimeinen kaksitasoinen hävittäjä.
Ensimmäinen Ki-27 prototyyppi teki ensilentonsa 15. lokakuuta 1936 Ojiman lentokentällä. Koneen siipipinta-ala oli 16,4 neliömetriä. Joulukuussa valmistui toinen prototyyppi, jonka siipipinta-alaa oli kasvatettu 17,6 neliömetriin. Koelentojen päätyttyä koneet luovutettiin Armeijan ilmailutekniselle tutkimusinstituutille Tachikawaan, missä prototyyppejä verrattiin kilpaileviin Mitsubishi Ki-33 ja Kawasaki Ki-28. Testeissä toinen prototyyppi saavutti 468 km/h huippunopeuden 4000 metrin korkeudessa ja Ki-28 485 km/h samassa korkeudessa ja Ki-33 474 km/h 3000 metrissä. Nousunopeus 5000 metriin vaatimuksena oli 5 minuuttia 10 sekuntia, minkä saavutti ainoastaan Ki-28. Ki-27:n nousunopeus oli 5 minuuttia 38 sekuntia ja Ki-33:n 5 minuuttia 56 sekuntia. Huolimatta heikkouksistaan Ki-27 todettiin parhaaksi, minkä seurauksena tilattiin kymmenen prototyyppiä. Tilatut koneet valmistuivat kesäkuusta joulukuuhun 1937.
Mekka
Mekka  on kaupunki Hijazin maakunnassa, läntisessä Saudi-Arabiassa. Vuonna 2010 siellä oli 1 534 731 asukasta.
Koulutus
Mekassa on yksi yliopisto, Umm Al-Quran yliopisto, joka perustettiin 1949 ja sai yliopistostatuksen 1979.
Naisten demokraattinen toimintakeskus
Kansandemokraattinen liike hajosi 1980-luvun puolivälissä Suomen kommunistisen puolueen sisäisten riitojen seurauksena ja hajaannus laajeni myös Suomen kansan demokraattisen liiton (SKDL) naisjärjestöön Suomen naisten demokraattiseen liittoon (SNDL). SKP:sta erotetut perustivat keväällä 1986 Demokraattinen Vaihtoehto -yhteistyöpuolueen, jonka toimintaan liittyi mukaan kuusi SNDL:n piirijärjestöä (Etelä-Saimaa, Helsinki, Joensuu, Lahti, Pohjois-Häme ja Uusimaa). SNDL ei suvainnut harjoitettua toimintaa, ja järjestön liittotoimikunta erotti mainitut piirit 22. marraskuuta 1986.
Naisten demokraattinen toimintakeskus perustettiin huhtikuussa 1987. Perustajia olivat SNDL:n erotetut piirit ja eri puolille maata muodostetut toimintaryhmät. Perustava kokous valitsi keskukselle johdon, viisi puheenjohtajaa (Marja-Liisa Löyttyjärvi, Leena Alanen, Anita Helenius, Eeva Kaukoluoto-Perä ja Marja-Leena Mikkola) ja kaksi sihteeriä. Uusi naisjärjestö alkoi julkaista omaa lehteään Naisten Lehti, jonka lisäksi julkaistiin vuoden 1988 alusta Neuvostonainen-lehteä suomenkielisenä painoksena. Toimintakeskuksen julkisessa kuvassa korostui kansainvälisyys, mikä ei kuitenkaan tarkoittanut naisten arkisten ongelmien sivuuttamista. Keskus lakkautettiin Devan kannattajien siirryttyä Vasemmistoliittoon 1990.
Ilja Karpenko
Kilpaura
Karpenko saavutti ensimmäisen Venäjän mestaruutensa 2011. Hän voitti raskaansarjan loppuottelussa Aleksei Medvedevin. Karpenko oli myös mukana World Openissa, jossa hän sijoittui kolmipäiväisessä turnauksessa kahdeksanneksi.
Karpenko sijoittui viidenneksi Japanin mestaruuskilpailuissa marraskuussa 2014. Hänet palkittiin turnauksessa parhaasta ottelutekniikasta.
Caterina Cornaro
Elämäkerta
Poikansa kuoleman jälkeen Cornaro hallitsi Kyprosta kuningattarena. Hän oli välittömästi kaikenlaisten juonitteluiden keskipisteessä ja levisi huhuja, joiden mukaan kuningattaren sukulaiset olisivat myrkyttäneet Jaakko II:n. Hän kuitenkin selvisi sisäpiirien salaliitoista sekä Vatikaanin että Napolin kuningaskunnan painostuksesta ja oli kuningattarena kuudentoista vuoden ajan.
Cornaro kuoli Venetsiassa 10. toukokuuta 1510. Hän oli tuolloin niin suosittu, että hänen hautajaisiinsa jouduttiin tekemään erityisjärjestelyjä suuren yleisömäärän vuoksi. Hänet haudattiin San Salvadorin kirkkon Venetsiassa.
Saksan X armeijakunta
X armeijakunta oli Saksan maavoimien yhtymä toisessa maailmansodassa.
Vasco da Gama
Lähtökohdat ja matkan suunnittelu
Kuningas oli aiemmin lähettänyt Vasco da Gaman vuonna 1492 Setúbaliin kaappaamaan ranskalaisia laivoja vastatoimena portugalilaisten laivojen ahdisteluihin. Hän oli luultavasti alun perin suunnitellut ottavansa Intian-retken johtoon da Gaman isän Estevãon, mutta tämän kuoltua päätyi nimittämään Vasco da Gaman retken johtajaksi. Da Gamaa oli myös suositellut kuninkaalle Bejan herttua ja tuleva kuningas Dom Manuel. Da Gama aloitti retken valmistelut ja päätti ottaa veljensä Paulon mukaansa.
Kolmas matka ja kuolema
Da Gama haudattiin ensin tilapäisesti Pyhän Franciskuksen kirkkoon Kochiin. Vuonna 1539 hänen jäännöksensä palautettiin Portugaliin. Hänen hautansa on Hieronymuksen luostarin kirkossa Belémissä Lissabonissa.
Merkitys
Vasco da Gama oli luomassa Portugalin imperiumia ja sen menestystä. Uuden merireitin purjehtimisen lisäksi hän loi, taitavasti sotaa ja politiikkaa hyödyntäen, Portugalille tärkeän aseman Intian valtameren kaupassa. Luís de Camõesin teos Os Lusíadas on kuvaus da Gaman matkoista. Se on kohonnut Portugalissa kansalliseepoksen asemaan.
Living in the Western World
Muusikot
Paul Oxley's Unit:
Gon
Gonin hahmo
Gon on ainoa sukupuutolta selvinnyt dinosaurus. Gonin edustamaa tarkkaa dinosauruslajia ei ole määritelty. Gon on kaikkiruokainen ja hänellä on hyvä ruokahalu. Hänellä on pieneen kokoon suhteutettuna valtavat lihasvoimat; hän esimerkiksi pystyy kannattelemaan suussaan täysikasvuista afrikkannorsua. Gonin suomupeite on melkein läpäisemätön; sitä ei pysty lävistämään edes suurten saalistajien hampaat. Hänen älykkyytensä vaihtelee tarinoiden välillä; välillä Gon ei huomaa viikkoihin päänsä päällä olevaa linnunpesää, välillä hän voi ovelasti huijata leijonan hoitamaan saalistuksen puolestaan.
Morgan Rose
Rose muutti 24-vuotiaana Atlantaan Yhdysvaltoihin, missä hän tutustui Vinnie Hornsbyyn, jonka kanssa he perustivat yhdessä vuoden 1992 lopulla Sevendustin.
Arthur Mentz
Mentz tutustui jo nuorena Gabelsbergerin pikakirjoitusjärjestelmään, ja myöhemmin hän kirjoitti useita kirjoja pikakirjoituksen historiasta.
Luottamus (elokuva)
Juoni
Elokuvassa nähdään muun muassa seuraavat historialliset tapahtumat: suurta adressia tuova suomalainen lähetystö torjutaan Pietarissa vuonna 1899; Eugen Schauman ampuu kenraalikuvernööri Nikolai Bobrikovin vuonna 1904; Lenin vaeltaa Turun saaristossa heikoilla jäillä paetessaan Suomesta vuonna 1907; Vladimir Puriškevitš pitää Venäjän duumassa kuuluisan ”Finis Finlandiae!” -puheensa vuonna 1910; puhemies Svinhufvudin johtama eduskunta kieltäytyy hyväksymästä yleisvaltakunnallista lainsäädäntöä vuonna 1910; puhemies Kullervo Mannerin johtama eduskunta kokoontuu hajotuskäskystä huolimatta syksyllä 1917; Lenin piileskelee Helsingissä Kustaa Rovion luona syksyllä 1917; Kullervo Manner, Yrjö Sirola ja K. H. Wiik käyvät Leninin puheilla joulukuussa 1917; Leninin hallitus antaa itsenäisyyden tunnustamisasiakirjan Svinhufvudin valtuuskunnalle joulukuussa 1917.
Don Carlos (1545–1568)
Elämäkerta
Vuonna 1559 solmitun Cateau-Cambrésis’n rauhan yhteydessä Don Carlos kihlattiin Ranskan kuningas Henrik II:n tyttären Elisabetin kanssa, mutta kuningas Filip päättikin naida tämän itse. Don Carlos alkoi ilmeisesti vähitellen vihata syvästi isäänsä tämän muutettua jatkuvasti suunnitelmiaan poikansa naittamisesta. Lisäksi Don Carlosista tuli epävakaampi hänen saatuaan vuonna 1562 todennäköisesti aivotärähdyksen pudottuaan portailta päälleen ja lääkärien poistettua osan hänen kallostaan hoitoyrityksen yhteydessä. Hänen on sanottu huvitelleen jo nuoruudessaan muun muassa kiduttamalla eläimiä, ja aikuisena hän oli arvaamaton ja joskus mielivaltainen muita ihmisiä kohtaan. Hänen kerrottiin esimerkiksi syöttäneen saamansa vääränkokoiset kengät keitettyinä suutarille.
Don Carlos toivoi saavansa nimityksen Espanjan Alankomaiden käskynhaltijaksi, mutta Filip II ei antanut sitä hänelle. Don Carlosin on arveltu olleen erityisen kateellinen Alban herttualle, joka sai hänen sijastaan komentoonsa Alankomaihin lähetetyn armeijan. Katkerana Don Carlos yritti vuonna 1565 paeta Alankomaihin ja vuonna 1567 puolestaan Saksaan. Pakosuunnitelmansa yhteydessä hän myös juonitteli alankomaalaisten separatistien paroni Montignyn ja markiisi Berghesin kanssa, jotka olivat osallisina puhkeamaisillaan olleessa Alankomaiden kapinassa.
Seven Pillars of Wisdom
Lawrencen suhde kirjaan
Tehdessään joulukuussa 1923 päätöksen julkaista sotamuistelmistaan tilaajille tarkoitettu rajattu painos Lawrence teki Jeremy Wilsonin mukaan myös päätöksen olla ansaitsematta siitä itse lainkaan rahaa. Wilsonin mukaan Lawrence esitti tämän myöhemmin periaatepäätöksenä, jonka mukaan hän ei voisi ottaa vastaan rahallisia palkintoja epärehellisestä osuudestaan sodassa tai mistään siihen liittyvästä. Wilsonin mukaan vastaavaa epäröintiä ei ole havattavissa kirjeissä, jotka Lawrence kirjoitti ennen joulukuuta 1923.
Itä-Ukrainan sota
Tiedotusvälineissä oli kriisin eskaloitumisen aikaan paljon ristiriitaista, epäselvää ja jopa virheellistä tietoa Itä-Ukrainan kriisistä, mikä johtui siitä, että niin Venäjän kuin Ukrainan tiedotusvälineet levittivät paljon perättömiä huhuja ja uutisia, joiden luotettavuutta oli vaikea selvittää. Kriisiin liittyvää viestintää eri tietotusvälineissä voidaankin pitää esimerkkinä nykyaikaisesta informaatiosodankäynnistä. Kriisin myötä Yhdysvallat ja Euroopan unioni asettivat Venäjälle talouspakotteita ja Venäjä vastapakotteita, jotka ovat edelleen voimassa.
Venäjän presidentti Vladimir Putin tunnusti kapinoivat Donetskin ja Luhanskin kansantasavallat itsenäisiksi 21. helmikuuta 2022. Putin myös kyseenalaisti Ukrainan olemassaolon. Venäjä lähetti kansantasavaltojen alueelle joukkoja, joita se nimitti rauhanturvaajiksi.
Kriisin nimitys
23. heinäkuuta 2014 Punainen Risti ilmoitti pitävänsä tapahtumia Ukrainan sisällissotana. Maanpuolustuskorkeakoulun strategian laitoksen johtaja, everstiluutnantti Torsti Sirén sanoi elokuussa Ukrainan konfliktin täyttävän tutkijan näkökulmasta sodan määritelmät. Helsingin Sanomat ryhtyi 3. syyskuuta käyttämään nimeä Ukrainan sota.
Kriisin alkuvaihe
Ukrainan talousongelmat synnyttivät maan sisällä halua liittyä Euroopan unioniin. Tämä synnytti kansanliikkeen, joka alkoi järjestää protesteja. Kun hallitus käytti helmikuun lopussa 2014 kovaa väkivaltaa protestien kukistamisessa, se ajautui umpikujaan. Venäjän tukema presidentti Viktor Janukovytš pakeni maasta. Valtaan noussut väliaikainen hallitus oli Venäjän median mielestä laiton.
Sotatoimien alku
Toukokuussa 2014 Ukrainassa järjestettiin presidentinvaalit syrjäytetyn presidentin Viktor Janukovytšin seuraajan valitsemiseksi. Venäjän presidentti Vladimir Putin ilmoitti pyrkivänsä yhteistyöhön lännen ja uuden Ukrainan hallituksen kanssa riippumatta siitä, kuka voittaa presidentinvaalit. Putin sanoi, että Venäjän suurin huolenaihe on Ukrainan mahdollinen liittyminen Natoon. . Presidentinvaalit voitti vaalien ennakkosuosikki, konvehtimiljardööri Petro Porošenko. Porošenko sanoi neuvottelevansa Venäjän, mutta ei terroristien kanssa. Venäjä ei tunnustanut Ukrainan uutta hallitusta.
Venäläisiä vapaaehtoisiksi kutsuttuja joukkoja raskaine aseineen tunkeutui Itä-Ukrainaan auttamaan ahdinkoon joutuneita kapinallisia elokuun lopussa 2014. Kapinalliset etenivät monilla alueilla. Ukrainan armeija kärsi raskaita tappioita ja vetäytyi nopeasti. Syyskuussa venäläismielisillä oli hallussaan koko Itä-Ukrainan Venäjän raja Luhansk–Mariupol-linjan takana. Kapinallisten alueella asuvista Itä-Ukrainan venäjänkielisistä asukkaista suurin osa ei halunnut Ukrainan yhteyteen. .
Asemasotavaihe
Venäjä valtasi 25. marraskuuta kolme ukrainalaista sotalaivaa, jotka kulkivat Krimin sillan ali. Venäjän mielestä Ukrainan sotalaivat kulkivat sen aluevesillä. Venäjä ja Ukraina syyttivät välikohtauksesta toisiaan. Läntisten tahojen mielestä Venäjä pyrki rajoittamaan Ukrainan Asovanmeren satamista käymää merikauppaa. Tämä merkitsi konfliktin laajentumista yhä suoremmin Ukrainan ja Venäjän väliseksi.
Tilanteen kärjistyminen
Venäjä siirteli joukkojaan Ukrainan rajan lähellä. Länsi ja Venäjä syyttelivät toisiaan provokaatioista. Venäjä lopetti sotaharjoituksensa Ukrainan rajan läheisyydessä 23. huhtikuuta 2021.
Venäjän sotilaat Ukrainassa
Venäläisten sotilaiden kuolemia tutkivia journalisteja ja muita kriitikoita häirittiin useasti Venäjällä seuraamalla ja kimppuun käymällä.
Rauhanpyrkimykset
Venäjän presidentti Vladimir Putin ja Ukrainan uusi presidentti Volodymyr Zelenskyi tapasivat joulukuussa 2019 ensi kerran Pariisissa ja he sopivat muun muassa kattavasta tulitauosta, vankien vaihdosta ja uusien rajanylityspaikkojen luomisesta.Suuret poliittiset kysymykset jäivät pöydälle. Näitä ovat Venäjän ja sen tukemien joukkojen vetäminen pois Itä-Ukrainasta ja vaalien järjestäminen. Kokous oli silti merkittävä, koska rauhanprosessi oli ollut täydellisesti pysähdyksissä yli kolme vuotta.
Ihmisoikeusrikkomukset
YK:n, Amnestyn ja HRW:n tiedotteissa syytettiin kapinallisia muun muassa siviilien kidutuksista, murhista ja sieppauksista muun muassa lunnaita varten. Raporteissa syytetään separatisteja myös liian ankarista rangaistuksista ja siviilien määräämisestä pakkotyöhön. Selviytyneiden kertomukset tukevat väitettä. Esimerkiksi Venäjän virallinen tiedotus ei tunnustanut tätä. Venäläismieliset ja Venäjä syyttivät Ukrainan hallitusta siviilien asuinalueiden tulituksesta raskain asein. Ukrainan virallinen tiedotus vaikeni tästä. Amnesty Internationalin mukaan Ukrainan vapaahtoispataljoonat sieppasivat ja pahoinpitelivät ihmisiä.
Omer (Israel)
Talous
Omerin vieressä sijaitsee teollisuuspuisto, jossa toimii korkean teknologian alan yrityksiä. Teollisuuspuisto työllistää hyvin korkeasti koulutettuja omerilaisia. Omerin miesten ja naisten ansiot ovatkin olleet Israelin eri paikkakunnista korkeimpia.
Liettua lasten Eurovision laulukilpailussa
Liettua on osallistunut Lasten Eurovision laulukilpailuun neljä kertaa, ensimmäisen kerran vuonna 2007. Liettuan paras sijoitus on vuodelta 2008, jolloin se sijoittui kolmanneksi Eglė Jurgaitytė esittämällä kappaleella "Laiminga Diena". Liettua vetäytyi vuoden 2011 kilpailun jälkeen, eikä ole sen jälkeen palannut kilpailuun.
Birgitta Valberg
Valberg voitti vuonna 1977 parhaan naispääosan Guldbagge-palkinnon roolistaan elokuvassa Paratiisitori (Paradistorg).
Jari Mönkkönen
EM-hopeaa Pietarissa
Keväällä 2000 Mönkkönen loukkasi nilkkansa ja polvensa SM-kilpailujen verryttelyssä, ja hänen nilkkansa kipsattiin viideksi viikoksi. Bremenin EM-kilpailuissa jyväskyläläinen kilpaili vain hevosella (pisteet 9,062) ja nojapuilla (9,212), muttei edennyt loppukilpailuihin. Syksyllä Mönkkönen kilpaili Saksan Bundesliigassa.
Keskittyminen rekkiin
Vuonna 2002 Mönkkönen päätti keskittyä lempitelineeseensä rekkiin ja jätti muut telineet pois harjoittelustaan. Rekin maailmantilaston toisena slovenialaisen Aljaž Peganin jälkeen voimistellut Mönkkönen kilpaili Italian liigan senhetkisen parhaan joukkueen Ginnastica Medan vahvistuksena. Liigan osakilpailuissa hän voitti muun muassa italialaisen Igor Cassinan. Patraksen EM-kilpailuissa Mönkkönen voimisteli joukkuekilpailun lisäksi hevosella, hypyssä ja rekillä, muttei selviytynyt loppukilpailuihin. Keväällä Mönkkönen kävi olkapääleikkauksessa, ja marraskuun MM-kilpailuissa Debrecenissä häntä vaivasi myös tulehtunut selkä. Mönkkönen voimisteli kuitenkin ainoana suomalaisena välieriin oltuaan rekillä karsinnassa 14:ksi paras pistein 9,462. Sama sijoitus välierissä pistein 8,750 ei riittänyt paikkaan loppukilpailussa. Joulukuussa Mönkkönen voimisteli maailmancupin rekin finaalissa, jossa heikot pisteet 6,900 riittivät seitsemänteen sijaan.
1987
Joulukuu
thumb|Helsingin Tamminiemeen avattiin UKK-museo. thumb|upright|Gorbatšov ja Reagan tapasivat Washingtonissa.
Usko Meriläinen
Historiaa
Meriläinen oli naimisissa koreografi Ruth Matson kanssa. Heidän tyttärensä on näyttelijä Lena Meriläinen ja poikansa tuottaja Ari Meriläinen, joka on kirjailija ja poliitikko Rosa Meriläisen isä.
Pakapyöli
Pakapyöli sijaitsee Perniönjoen laaksossa. Kylän kyläalue ulottuu joelta itään metsäiselle ja kosteikkoiselle kallioalueelle. Kylän itärajan tuntumassa on Isosuo, Noitakirkonmäki ja Hamppijärvi. Kallioalueelta virtaa Lohioja, joka kulkee kylän läpi ja laskee Porinojana Perniönjokeen. Pakapyölin pohjoispuolella sijaitsee Hallissuo ja Liirin kylä. Eteläpuolella on Vähäpyöli ja Latokartano.
Malediivien talous
Maatalous
Malediivien työvoimasta kymmenesosa toimii kalastusalalla. Verkkokalastus on laitonta, joten kaikki pyynti tehdään siimalla. Kalastusaluksina toimivat dhoniveneet. Kun näissä alettiin käyttää 1980-luvulla perämoottoreita purjeiden sijasta, kalasaaliit nousivat merkittävästi. Tärkein saaliskala on boniitti. Noin puolet kalanjalostustuotteista viedään muualle Aasiaan tai Euroopan unionin jäsenmaihin.
Mitch Evans
WEC (2015)
Vuonna 2015 Evans osallistui FIA World Endurance Championship -sarjan Span 6 tunnin osakilpailuun LMP2-luokassa jakaen auton Simon Dolanin ja Harry Tincknellin kanssa. Evansin autokunta voitti kilpailun omassa luokassaan. Hän kilpaili ensi kertaa myös Le Mansin 24 tunnin ajossa. Autokunnassa ajoi Evansin ja Dolanin lisäksi Oliver Turvey. He sijoittuivat LMP2-luokan toiseksi.
Kaudet numeroina
* Kausi käynnissä.
Kari Bergqvist
Puolustajana pelannut Bergqvist edusti urallaan 2. divisioonassa pelannutta Kotkan Jäntevää 1975–1977 ja 1. divisioonassa sekä mestaruussarjassa pelannutta Kotkan Työväen Palloilijoita 1978–1983. Hän voitti KTP:ssa Suomen Cupin 1980. Kaikkiaan Bergqvist pelasi viiden kauden aikana 116 pääsarjatason ottelua, joissa hän teki kaksi maalia.
Yleisluistelun Euroopan-mestaruuskilpailut 1898
Miesten yleismestaruus
<br style="clear:both;"/>
…Nothing Like the Sun
Kappaleet
Sivu 1
Esimerkiksi kappale "They Dance Alone" on syntynyt vuoden 1986 Amnesty-kiertueen jälkitunnelmissa. Kappale kertoo Augusto Pinochetin sotilasdiktatuurin aikana Chilessä "kadonneista" henkilöistä, joiden omaiset osoittivat mieltään tanssimalla yksin perinteistä kosiotanssi Guecaa.
Britannian Grand Prix 1966
Britannian Grand Prix 1966 oli Formula 1 -sarjan osakilpailu, joka ajettiin 16. heinäkuuta 1966 Brands Hatchin radalla. Kilpailun voitti Jack Brabham, jolle voitto oli kauden toinen.
Mariano Cañardo
Cañardo on voittanut Katalonian ympäriajon ennätykselliset seitsemän kertaa, vuosina 1928–1939. Vuonna 1930 hän voitti puolestaan ensimmäisenä espanjalaisena Baskimaan ympäriajon. Cañardo sijoittui toiseksi vuoden 1935 Espanjan ympäriajossa Gustaaf Deloorin jälkeen ja voitti kilpailun viidennen etapin. Vuoden 1937 Ranskan ympäriajossa hän oli paras 14. osuudella.
Tšernyševskin piiri
Talous perustuu kaivosteollisuuteen, puunhankintaan, rautatieliikenteeseen ja elintarviketeollisuuteen. Lampaanhoitoon erikoistunut maatalous tuottaa viljaa, perunaa, vihanneksia, maitoa, lihaa, munia ja villaa.
Upstairs at Eric’s
Albumin tuottivat E. C. Radcliffe ja Yazoo ja se julkaistiin Mute Records -levy-yhtiöllä. Albumi nauhoitettiin Blackwing-studioilla Lontoossa studioissa 1 ja 2. Äänittäjinä toimivat Radcliffe ja J. Fryer. Julkaisija on Sonet Music AB ja kopiointioikeuksien haltija Sonet Grammofon AB. Albumin kannen valokuvan otti Joe Lyons.
Irlannin tasavallan jalkapallomaajoukkue
Historia
Aikaisemmin koko Irlanti pelasi yhteisellä joukkueella, jonka seuraaja on nykyinen Pohjois-Irlannin maajoukkue. Irlannin tasavallan jalkapalloliiton edeltäjä Irlannin vapaavaltion jalkapalloliitto perustettiin 1923 ja maajoukkue pelasi ensimmäisen ottelunsa Torinossa Italiaa vastaan 1926. Vaikka Irlannin maajoukkue osallistui arvokilpailukarsintoihin 1930-luvulta lähtien, se esiintyi ensimmäistä kertaa arvokilpailuissa vasta vuoden 1988 Saksan EM-kilpailuissa. Tätä seurasi paikka vuoden 1990 Italian MM-kilpailuissa. Vaikka jalkapallo on Irlannissa perinteisesti jäänyt muiden lajien varjoon, on Irlannin jalkapallomaajoukkue pärjännyt kansainvälisesti melko hyvin viime vuosina. Suurin osa maajoukkuepelaajista pelaa Englannin sarjoissa.
Katko (korttipeli)
Katko (myös nimellä viimeinen tikki) on korttipeli, jossa pyritään keräämään useimmin kolme viimeistä tikkiä. Pelaajien määrä voi olla lähes rajaton, sillä useampia pakkoja voidaan käyttää yhdistettynä. Jokaiselle jaetaan neljä tai viisi korttia, jos pelaajia on paljon, mieluummin neljä. Aloittaja on jakajasta seuraava myötäpäivään, jakaja on joko edellisen pelin voittaja tai sitten se arvotaan. Korttien arvojärjestys on tavallinen, kakkosesta ässään.
Usein jos jaon viimeinen lyöjä aloittaa kakkosella ja pitää tikkinsä, saa kolme pelipistettä ja voittaa pelin heti. Tätä ei sovelleta monen pakan pelissä eikä yleensäkään, jos pelaajia on alle neljä.
Fragkokástello
pienoiskuva|vasen|Fragkokástellon kylä kauempaa nähtynä. Kylän paikalla on ollut asutusta jo esihistoriallisella ajalla sekä edelleen roomalaisella kaudella. Kylän lähellä sijaitsevat kahden varhaiskristillisen basilikakirkon jäänteet 500-luvun jälkimmäiseltä puoliskolta, mikä kertoo paikan olleen merkittävä vielä varhaisella bysanttilaisella kaudella. Ne on nimetty paikalla olevien myöhempien kirkkojen, Pyhän Niketaksen kirkon (Ágios Nikítas) ja Arkkienkeli Mikaelin kirkon (Ágios Astrátigos) mukaan. Koko paikka tunnettiin pitkään ensin mainitun kirkon mukaan nimellä Ágios Nikítas. Asutus on oletettavasti hylätty saaren arabivalloituksen aikoihin 600-luvulla.
Edmund Hillary
Vuorikiipeilijän ura
Palattuaan sodasta Hillary kiinnostui tosissaan vuorikiipeilystä, jonka hän oli aloittanut jo vuonna 1939. Hän kiipesi vuonna 1947 toverinsa kanssa Uuden-Seelannin korkeimmalle vuorelle Mount Cookille Etelä-Alpeilla. Kaksikko nousi vuoren Low Peakin huipulle ensimmäisinä kiipeilijöinä vuoren vaikeaa eteläharjannetta pitkin. Vuorikiipeilyn ohella Hillary vahvisti kehoaan hiihtämällä ja muulla talviulkoilulla.
Everestin jälkeen
pienois|Hillary vierailulla [[Varsovassa vuonna 2004.]] Keväällä 1954 Hillary palasi Himalajalle, tällä kertaa retkikunnan johtajana. Ryhmä yritti kiivetä 8 463 metriä korkealle Mount Makalulle. Yritys kuitenkin epäonnistui, ja Hillary itse loukkaantui ja sairastui vuoristotautiin.
Vuonna 1985 Hillary lensi pohjoisnavalle yhdessä astronautti Neil Armstrongin kanssa.
Hillary kuoli Aucklandissa 11. tammikuuta 2008.
Antenni
Kaistanleveys
Kaistanleveydellä tarkoitetaan taajuuksia tai taajuusaluetta, joilla antenni saavuttaa halutun suorituskyvyn tai on käyttökelpoinen. Kaistanleveys ilmoitetaan yleensä mega- tai kilohertseinä.
Herse
thumb|right|275px|Hermes ajaa takaa neitoa (luultavasti Herse), punakuvio[[krateeri, noin 390–380 eaa.]] Herse oli kreikkalaisessa mytologiassa Ateenan kuninkaan Kekropsin ja Aglauroksen, Aktaioksen tyttären, tytär. Hänellä oli kaksi sisarta, Aglauros ja Pandrosos, sekä veli Erysikhthon.
Ryan Gunderson
Ryan Gunderson (s. 16. elokuuta 1985 Bensalem, Pennsylvania, Yhdysvallat) on yhdysvaltalainen jääkiekkopuolustaja, joka pelaa Sveitsin NLA-liigan Fribourg-Gottéronissa. Elite Prospects -sivuston Ulf Anderssonin mukaan hän on hyökkäävä puolustaja, joka luistelee ja liikuttaa kiekkoa hyvin sekä on käyttökelpoinen ylivoimapelaaja. Gunderson ei ole kuitenkaan kovin fyysinen pelaaja ja hänen tulisi parantaa oman puolustuspään pelaamistaan.
So Hot
Promootio
Kappaleelle "So Hot" tehtiin musiikkivideo, jossa näytettiin jäseniä erilaisissa tilanteissa, joissa miehet rakastuivat heihin heti.
Huddinge IK
Huddinge IK tai Huddinge Hockey on ruotsalainen Tukholman esikaupunkialueelta Huddingesta kotoisin oleva jääkiekko- ja salibandyseura.
Seuran miesten edustusjoukkue pelaa jääkiekkoa Ruotsin toiseksi korkeimmalla sarjatasolla HockeyAllsvenskanissa. Joukkue on myös menestynyt salibandyssä, jossa seuran naisten edustusjoukkue pelaa Ruotsin korkeimmalla sarjatasolla Elitserienissä. Miehillä ei ole salibandyjoukkuetta.
Halogeeni
Kemialliset ominaisuudet
Kaikki halogeenit ovat epämetalleja. Alkuainemuodossaan halogeenit ovat hyvin reaktiivisia. Halogeenit muodostavat helposti metallien kanssa anioneja X-. Erityisesti hapen ja muiden halogeenien kanssa halogeenit, paitsi fluori, saavat myös positiivisia hapetuslukuja aina seitsemään saakka.
Laplacen yhtälö
Laplacen yhtälö kirjoitetaan nabla-operaattorin avulla muodossa
Otto Kilpi
Kilpi karsiutui 2006 Pekingin alle 20-vuotiaiden MM-kilpailuissa 110 metrin aitajuoksun välierissä. Hän sijoittui samassa lajissa seitsemänneksi Debrecenin alle 23-vuotiaiden EM-kilpailuissa 2007. Hän karsiutui pituushypyn loppukilpailusta saman ikäluokan EM-kilpailuissa Kaunasissa 2009. Hän karsiutui Barcelonan EM-kilpailuissa 2010 pituushypyn loppukilpailusta tuloksella 790 cm. Pariisin EM-hallikisoissa 2011 hän karsiutui loppukilpailusta tuloksella 727 cm.
Haribo
Haribolla on viisi tehdasta Saksassa ja 13 ympäri Eurooppaa.
Hartwall Original Long Drink
Hartwall valmisti lonkeroa ensimmäisen kerran vuonna 1952, kun Oy Alko Ab tilasi heiltä Gin Long Drinkiä ja Brandy Long Drinkiä. Lonkeroa Hartwall on myynyt nykyisen Original Long Drink -tuotenimen alla vuodesta 1995, jolloin juoman valmistus vapautettiin kaikille. Gin Long Drinkiä valmistivat vuosina 1979–1994 Alkolle ensin Oy Mallasjuoma Ab ja Sinebrychoff. Juoma valmistetaan edelleen alkuperäisen reseptin mukaan suomalaisesta ginistä, vedestä ja greipistä. Gini valmistetaan varta vasten Hartwall Original Long Drink -juomaa varten, ja kaikki siihen käytettävät raaka-aineet valitaan käsin, jotta voidaan varmistaa paras mahdollinen laatu. Juoman alkoholipitoisuus on 5,5 tilavuusprosenttia, mutta siitä on olemassa myös miedompi 2,6 prosentin versio, vahvempi 7,5 prosentin strong-versio sekä kokonaan alkoholiton versio.
Hartwall Cool Long Drink
Hartwall Cool Long Drink on osittain ginipohjaan ja osittain käymisteitse valmistettu long drink -juoma, joka lanseerattiin vuonna 2018. Juoman alkoholipitoisuus on 4,7 tilavuusprosenttia. Juoman makuvariantteja ovat greippi ja karpalo, ja ne ovat vähemmän makeita kuin Original Long Drinkit.
János Szapolyai
Szapolyai aloitti poliittisen uransa valtiopäivillä 1505. Hänestä tuli Transilvanian voivodi vuonna 1511. Hän tukahdutti talonpoikien kapinan 1514 ja pääsi näin aateliston suosioon. Niinpä seuraavat valtiopäivät valitsivat hänet kuninkaalliseen neuvostoon, joka toimi lapsikuningas Ludvig II:n sijaishallitsijana.
Fernando Verdasco
Tennisura
Verdasco selviytyi Ranskan avoimissa 2007 neljännelle kierrokselle. Samana kesänä hän kärsi Guillermo García-Lópezin kanssa tappion Stuttgartin ATP-turnauksen nelinpelifinaalissa ja voitti challenger-tason kaksinpeliturnauksen Segoviassa. Lokakuussa hän eteni Pietarin ATP-turnauksen loppuotteluun, jonka hävisi Andy Murraylle 2–6, 3–6.
Víctor Casadesús
Ura
Víctor on kotikuntansa Mallorcan kasvatti. Hän teki ensiesiintymisensä edustusjoukkueessa 17. huhtikuuta 2005 kotiottelussa Valenciaa vastaan. Seuraavina kausina hän osoittautui hyödylliseksi hyökkäyspään pelaajaksi joukkueessa.
HMS Invincible (1869)
Palvelus
Alus siirrettiin vuonna 1901 Sheernessiin hävittäjälaivueen emälaivaksi ja se nimettiin vuonna 1904 HMS Erebukseksi. Alus siirrettiin vuonna 1906 Portsmouthin koulutuskeskukseen, jolloin se nimettiin HMS Fisgard II:ksi. Alus upposi 17. syyskuuta 1914 myrskyssä Portland Billin edustalla, kun sitä oltiin hinaamassa Portsmouthista Scapa Flow'hun vastaanottoalukseksi. Aluksella olleista 64 miehistönjäsenestä kaksikymmentäyksi sai surmansa onnettomuudessa.
Seydou Doumbia
Doumbia pelasi kotimaassaan vuoden 2005 loppuun asti. Tämän jälkeen hän on edustanut japanilaisia Kashiwa Reysolia (2006–2008) ja Tokushima Vortisia (lainalla 2008), sveitsiläistä Young Boysia (2008–2010) ja venäläistä TsSKA Moskovaa (2010–2015, lainalla 2015–2016). Italialaisen Roman pelaaja hän on ollut vuodesta 2015 lähtien, ja kesäkuun 2016 loppuun asti hän pelasi lainalla Newcastle Unitedissa, jonka jälkeen hän siirtyi sveitsiläiseen FC Baseliin.
Kari Tolvanen
Tunnettuja Tolvasen johdolla tutkittuja rikostapauksia ovat olleet esimerkiksi Helsinki Shooting Club -ampumaradan kolmoissurman tutkinta vuonna 1999 ja Jari Aaltosen murhan tutkinta. Kevätkesän 2009 ensimmäisen suomalaisen kidnappaustapauksen selvittelyn myötä Tolvanen oli julkisuudessa tiedottamassa tapauksen tutkinnan edetessä. Tolvanen on toiminut vuodesta 2000 Helsingin väkivaltarikosyksikön johtajana.
Tolvanen on puhunut julkisuudessa myös äänekkäästi lasten ja ikäihmisten pahoinpitelyistä ja kaltoinkohteluista sekä mielenterveyspalveluiden resurssien lisäämistarpeesta. Helsingin seudun mielenterveysseura myönsi mielenterveyden tunnustuspalkinnon Tolvaselle vuonna 2010. Hänet valittiin vuonna 2014 Mielenterveyden keskusliiton puheenjohtajaksi.
Dimensions (Believerin albumi)
Äänitys ja yleiskatsaus
Dimensionsin sanoitukset käsittelevät teologiaa ja filosofiaa. Esimerkiksi kappaleen "Dimentia" sanoitukset käsittelevät filosofisia paradokseja sekä Sigmund Freudin, Thomas J. J. Altizerin, Ludwig Feuerbachin ja Jean-Paul Sartren pohdiskeluja Jumalan olemassaolosta. Kappaleessa lainataan erityisesti Altizerin kirjaa The Gospel of Christian Atheism, Sartren Being and Nothingness, Feuerbachin The Essence of Christianity sekä Freudin Dialogues Concerning Natural Religion.
Kartogrammi
thumb|Jatkuva kartogrammi esittää alueiden pinta-alojen kautta EU-budjetin käytön asukasta kohti Euroopassa 2007–2013 (Luxemburg jätetty pois liian suurena). Värit kuvaavat sitä, onko valtio nettomaksaja (ruskea) vai saaja (sininen). thumb|Ei-jatkuva kartogrammi esittää Euroopan maiden puolustusbudjettien suuruudet (2004) alueiden pinta-alojen kautta. Maiden muodot ovat luonnollisempia kuin jatkuvassa kartogrammissa. thumb|[[Yhdysvaltain presidentinvaalit 2008|Yhdysvaltain presidentinvaalien 2008 valitsijamiesten määrä osavaltioittain: yksi ruutu edustaa yhtä valitsijamiestä.]] Kartogrammi on teemakartta, jossa haluttu tieto välitetään alueen pinta-alan koon kautta niin että alueen koko on suhteessa kuvatun muuttujan arvoon eikä sen luonnolliseen kokoon. Kartogrammin avulla lukumäärien suhteita voi olla helpompi vertailla kuin esimerkiksi koropleettikartasta, jossa ne ilmaistaan eri värisävyin. Kartogrammien yleisyyttä rajoittaa kuitenkin se, että niiden tekeminen on ollut vaivalloista. Nykyisin kartogrammeja voidaan tehdä tietokoneohjelmilla.
1920-luku
Eurooppa
Neuvosto-Venäjällä sisällissodassa ja bolševikkien hallinto omaksui sotakommunismina tunnetun politiikan, jossa turvauduttiin maatalouden pakko-ottoihin, jossa maanviljelijöiltä takavarikoitiin kaikki vilja, jonka katsottiin menevän yli heidän oman tarpeensa. Sisällissodan sekasorto ja sotakommunismi aiheuttivat vuosina 1921–1922 nälänhädän, jossa kuoli noin viisi miljoonaa ihmistä. Tyytymättömyys huipentui maaliskuussa 1921 Kronstadtin kapinaan. Tämän jälkeen Neuvostoliitossa otettiin käyttöön ”Uusi talouspolitiikka”, NEP. Vladimir Lenin kuoli 1924, ja hänen ruumiinsa palsamoitiin ja asetettiin näytille Punaisen torin laidalle rakennetun mausoleumiin. Samana vuonna Pietari nimettiin Leningradiksi.
Muu maailma
Japanissa lyhyt 1910- ja 1920-lukujen liberaali Taishō-demokratian kausi ei muodostanut merkittävää vastapainoa kasvaneelle militarismille. Vuonna 1923 maanjäristys vaurioitti pahoin Tokiota, ja 1920-luvun lopulla Japani ajautui taloudelliseen lamaan. Talousvaikeudet johtivat 1930-luvulla vallan siirtymiseen armeijalle.
Kuvataide
Vuosikymmenen taidesuuntauksia olivat dadaismi, neoplastismi, uusasiallisuus ja surrealismi. Kirjasintyyleistä suosittuja olivat antiikva ja perinteinen fraktuura, jota käytettiin edelleen Saksan, Itävallan ja Sveitsin alueella.
Elokuva
Elokuva-alalla alettiin myös jakaa palkintoja. Ensimmäiset Oscar-palkinnot jaettiin 1929. Myös elokuvien moraalista käytiin kiistaa. 1920-luvulla Hollywoodissa hyväksyttiin tavaksi, että elokuvassa voi näyttää moraalittomuuksia, kunhan lopussa paha saa palkkansa.
Uskonto
Yhdysvalloissa syntyi voimakas liike, joka onnistui estämään evoluutioteorian opettamisen useissa osavaltioissa. Vastarintaliikkeen syntyminen juuri 1920-luvulla johtui varsinkin julkisen opetuksen leviämisestä: kansankerrokset jotka eivät olleet kuulleet mitään evoluutiosta, havaitsivat että heidän lapsilleen opetettiin heidän uskonnollisten vakaumustensa vastaisia oppeja.
Kaukaan sellu- ja paperitehdas
Osakeyhtiö Kaukaan Tehdas
Kaukaalle valmistui vuosina 1967–1971 Lappeenrantaan uusi sahalaitos, joka lisäsi sahatavaran tuotantokapasiteettia 330 000 kuutiometriin. Vuonna 1977 Kaukas osti myös keskikokoisen sahalaitoksen Nurmeksesta.
Oy Kaukas Ab sekä vuonna 1982 Kymmene Oy:stä ja Strömberg Oy:sta muodostettu Kymmene-Strömberg sulautuivat yhteen vuonna 1986. Uusi yhtiö myi pois Strömbergin toiminnot ja sen nimeksi tuli Kymmene Oy. Vuonna 1996 tämä yhtiö ja Repola-konserni sulautuivat muodostaen nykyisen UPM-Kymmene Oy:n. Repola oy oli aiemmin muodostettu Rauma-Repolan ja Yhtyneiden Paperitehtaiden fuusiossa.
Aiheesta muualla
61.06667°N, 28.24444°W
Ikaalisten vaakuna
thumb|140px|Ikaalisten vaakuna vuodesta 1972 eteenpäin. Sama vaakuna oli vuosina 1956–1971 [[Ikaalisten maalaiskunnan vaakunana.]] Ikaalisten vaakunan on suunnitellut Pentti Papunen. Vaakunan selitys on ”kultaisessa kentässä sininen paalu, jossa kolme hopeista airoa vieretysten”, ja se on alun perin vahvistettu Ikaalisten maalaiskunnan kunnanvaakunaksi 17. huhtikuuta 1956. Vaakunan sininen paalu ja airot kuvaavat vesireittien merkitystä alueelle aina pohjankäynnistä siihen aikaan saakka, kun kirkkoveneitä vielä käytettiin. Ikaalisten kauppala otti vaakunan käyttöönsä maalaiskunnan kanssa tehdyn kuntaliitoksen yhteydessä vuonna 1972.
HMS Iron Duke (1870)
Palvelus
Alus poistettiin palveluksesta vuonna 1890 ja se muutettiin hiiliproomuksi vuonna 1900. Alus myytiin romutettavaksi 15. toukokuuta 1906.
Aalto-1
Suunnittelu ja rakentaminen
pienoiskuva|Satelliitin erilaisia mallikappaleita. Vasemmanpuolimmainen malli on satelliitin ensimmäinen pahvinen hahmotelma. Aalto-1:n suunnittelu alkoi keväällä 2010. Satelliittimission esisuunnitelma saatiin valmiiksi saman vuoden syksyllä ja esisuunnittelukatselmus (PDR, ) joulukuussa 2011. Satelliittia suunniteltiin tällöin laukaistavaksi vuoden 2013 lopussa tai 2014 alussa. Satelliitti olikin tarkoitus laukaista vuoden 2014 lopulla Guayanan avaruuskeskuksesta, mutta projektin viivästysten takia laukaisua jouduttiin lykkäämään myöhemmäksi.
Satelliitin alijärjestelmiä päästiin testaamaan maaliskuussa 2014 Jyväskylän yliopiston fysiikan laitoksen kiihdytinlaboratoriossa. Nanosatelliittien järjestelmiä ei tyypillisesti säteilytestata kokeiden korkean hinnan takia – Aalto-1:n järjestelmät pääsivät kokeisiin Jyväskylän RADEF-laitokselle peruutuspaikan ansiosta parin viikon varoitusajalla. Satelliitin tärinätestit saatiin päätökseen VTT:llä joulukuun alussa 2014, ja niissä ilmeni joitakin pieniä ongelmakohtia.